

**Támogatási Kérelem Adatlap Szakmai Melléklete**

**A TOP-7.1.1-16-2016-00079-2 számú, a „*Közösségi, kulturális, szabadidős programok megvalósítása Szekszárdon”* című helyi felhívásra kidolgozott projektjavaslatokhoz**

*Készítette: a Szekszárdi Helyi Közösség Kiemelt Felhívást Előkészítő Munkacsoport*

Jelen segédlet a Szekszárdi Helyi Közösség Helyi Közösségi Fejlesztési Stratégiája keretében megvalósítandó, a TOP-7.1.1-16-2016-00079-2 számú helyi felhívásra benyújtott, ESZA forrásból finanszírozandó projektjavaslatok kidolgozása keretében elkészítendő Támogatási Kérelem Adatlap **Szakmai Mellékletének tartalmára vonatkozó tartalmi-formai elvárásokat, szempontokat foglalja össze**.

A dokumentum célja, hogy a **Helyi Támogatási Kérelem Adatlap kiegészítéseként**, **további releváns információkat nyújtson a szakmai értékeléshez** a projektötlet megalapozottságáról és megvalósíthatóságáról. Fontos szempont annak alátámasztása, hogy a projekt a helyi közösség valós igényein alapul, valamint annak aktív részvételével valósul meg, szakmai tartalma alaposan kidolgozott és megfelel a támogatási szabályoknak.

**Formai elvárások**:

* **A Szakmai Melléklet terjedelme maximum 5 A4-es oldal lehet**. A dokumentumot 1,5 sorközös sortávval, Times New Roman betűtípussal, 12-es betűmérettel szükséges elkészteni.

*(Az egyes pontokhoz (1-7.) nincs külön terjedelmi korlát, de lényeges, hogy a teljes Szakmai Melléklet ne haladja meg az 5 oldalt a beérkezett pályázatok jobb összehasonlíthatósága érdekében.)*

* A Szakmai Melléklet szerkezete az alábbi Tartalmi elvárásokban megadott fő szempontokat tartalmazza, és azokat sorszámmal ellátva, pontosan kövesse le.
* A kitöltött Adatlapon már szereplő adatokat, információkat nem kell újra megismételni a Szakmai Mellékletben!
* A Szakmai Melléklethez kiegészítő dokumentumként Függelék/ek igény szerint, opcionálisan csatolható/k. *(A Függelékek nem tartoznak bele a max. 5 oldalas terjedelembe!).*

**Tartalmi elvárások:**

A Szakmai Mellékletnek az alábbi, 1-7. főpontban, valamint az azokhoz tartozó alpontokban meghatározott tartalmi elemeket kell magában foglalnia, bemutatnia – sorszámozással ellátva.

1. **A projektgazda szervezet, ill. konzorcium esetén a partnerség minden egyes tagjának rövid bemutatása**
	1. A projekt szempontjából releváns tevékenységek, feladatok, tapasztalatok kiemelése
	2. Humán kapacitások ismertetése
	3. Konzorcium esetén a konzorciumi partnerszervezetek illeszkedő saját tevékenységének, valamint a projektbeli pontos szerepének/feladatkörének rövid bemutatása
2. **A tevékenységnek helyt adó helyszín ismertetése**
	* + - * *Hol, milyen helyszínen, milyen tulajdoni viszonyok mellett kerülnek megrendezésre a programok.*
3. **A projekt szükségességének bemutatása, indokoltságának alátámasztása**

3.1. A program/rendezvény iránti valós helyi lakossági igények bemutatása a helyi közösség/ottélő lakosság projektbe történő bevonási módozatainak ismertetésével

3.2. A program/rendezvény hiánypótló szerepének, élénkítő hatásainak bemutatása a város kulturális és közösségi életére

3.3. A program/rendezvény által a projekt célcsoportjaira gyakorolt pozitív hatás(ok) bemutatása

3.4. A program/rendezvény helyi identitás erősítésében betöltött szerepének bemutatása, alátámasztása

1. **A projekt kapcsolódása egyéb fejlesztésekhez**
	* + - * *Annak bemutatása, hogy a projekt egy már korábban megvalósított/folyamatban lévő/tervezett beavatkozásra épül, vagy arra pozitív hatással van (amennyiben releváns)*
2. **A város kulturális-közösségi életében újszerű, innovatív projektelemek bemutatása**
3. **A környezeti fenntarthatósági szempontok érvényesülésének bemutatása**
4. **A működtetés fő jellemzőinek bemutatása**

7.1. A tervezett program/rendezvény megvalósításához szükséges humán erőforrás igény és annak rendelkezésre állásának bemutatása megvalósító szervezetnél

7.2. Tervezett szakmai vagy társadalmi célú együttműködések, partnerségek bemutatása a program/rendezvény sikeres megvalósításához *(amennyiben releváns)*